proxectonos/corpus_dominio_legal_administrativo_tmp huggingface dataset:
CORRECCIÓN de erros. Resolución do 20 de decembro de 2013, do director xeral de Agader, pola que se aproba o novo marco financeiro do programa Leader Galicia 2007-2013, cofinanciado con Feader, e se modifican as bases reguladoras para a selección de programas de desenvolvemento rural e para a selección e o recoñecemento de entidades colaboradoras na xestión do programa Leader Galicia 2007-2013, aprobadas polo Acordo do Consello de Dirección de Agader do 30 de maio de 2008.
Axencia Galega de Desenvolvemento Rural — III. Outras disposicións — 30/01/2014

Advertido erro na dita resolución publicada no Diario Oficial de Galicia número 247, do 27 de decembro de 2013, cómpre realizar as seguintes correccións:
Na páxina 50344, no primeiro punto da resolución, terceiro parágrafo, onde di: «O marco financeiro que agora se aproba consigna un menor importe na anualidade 2013; a parte non autorizada dos fondos retén o crédito ao tempo que establece os importes para as anualidades 2014 e 2015», debe dicir: «O marco financeiro que agora se aproba consigna un menor importe na anualidade 2013, na que se retén o crédito da parte non autorizada dos fondos, ao tempo que establece os importes para as anualidades 2014 e 2015».
Na páxina 50418, artigo 50.5, onde di: «Centros sociais e o seu acondicionamento e equipamento. Só serán subvencionables proxectos en centros de uso aberto á poboación en xeral, sendo a axuda máxima de 50.000 € por proxecto. Non serán subvencionables os investimentos en centros sociais»; suprímese a última frase: «Non serán subvencionables os investimentos en centros sociais».
CORRECCIÓN de erros. Orde do 25 de marzo de 2014 sobre os libros-rexistro e o deber de información dos mediadores de seguros e reaseguros privados da Comunidade Autónoma de Galicia.
Consellería de Facenda — I. Disposicións xerais — 08/04/2014

Advertido erro na orde antes citada, na versión de galego, publicada no
Diario Oficial de Galicia
nº 66, do 4 de abril de 2014, é necesario facer a seguinte corrección:
Na páxina 14912, no segundo parágrafo, onde di: «As instrucións para cubrir os diferentes modelos. Serán publicados pola citada dirección xeral a través da páxina web da consellería competente en materia de supervisión de seguros», debe dicir: «As instrucións para cubrir os diferentes modelos, serán publicadas pola citada dirección xeral a través da páxina web da consellería competente en materia de supervisión de seguros».
RESOLUCIÓN do 31 de marzo de 2014 pola que se publica a oferta de emprego público (OPE) do persoal docente e investigador para o ano 2014.
Universidade de Santiago de Compostela — III. Outras disposicións — 09/04/2014

Conforme o disposto no artigo 70 da Lei 7/2007, do 12 de abril, do Estatuto básico do empregado público; no artigo 21 da Lei 22/2013, do 23 de decembro, de orzamentos xerais do Estado para o ano 2014; nos artigos 13 e 36 da Lei 11/2013, do 29 de decembro, de orzamentos xerais da Comunidade Autónoma de Galicia para o ano 2014, así como nos estatutos da Universidade de Santiago de Compostela e no acordo do Consello de Goberno do 31 de outubro de 2013 polo que se aproban as normas que rexen sobre a planificación de actuacións en materia de persoal docente e investigador funcionario que recollen as actuacións previstas para o ano 2014, logo da negociación cos órganos de representación do persoal docente e investigador,
Primeiro. Publicar a oferta de emprego público do persoal docente e investigador da USC para o ano 2014.
Segundo. Esta OPE inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas cos efectivos de persoal existentes, segundo se detalla no anexo, dentro do contexto global de restrición orzamentaria que afecta todas as administracións públicas.
Terceiro. A planificación dos recursos humanos na USC oriéntase á atención das funcións prioritarias, á correcta dimensión do volume de efectivos e a potenciar a estabilización do seu persoal docente e investigador.
Cuarto. As convocatorias dos concursos de acceso derivados desta oferta publicaranse no Boletín Oficial del Estado e no Diario Oficial de Galicia, para garantir a publicidade exixida no artigo 62.1 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do Estatuto básico do empregado público.
Quinto. Coa finalidade de dar unha maior difusión ás convocatorias de concursos de acceso derivados desta oferta de emprego, así como aos actos que deriven deles, na páxina web da USC pódese consultar, dentro do Servizo de Planificación de PDI, o enderezo web (http://www1.usc.es/webvprof/acreditados/index.asp) dedicado a convocatorias de procesos selectivos.
Santiago de Compostela, 31 de marzo de 2014
RESOLUCIÓN do 20 de marzo de 2014, da Dirección Xeral de Educación, Formación Profesional e Innovación Educativa, pola que se nomean os asesores e as asesoras que actuarán no proceso de acreditación de competencias convocado pola Orde do 14 de xaneiro de 2014.
Consellería de Cultura, Educación e Ordenación Universitaria — III. Outras disposicións — 09/04/2014

Mediante a Orde do 14 de xaneiro de 2014 (DOG do 22 de xaneiro), acórdase convocar o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais.
O artigo 17 da devandita orde fai referencia aos requisitos, formación e habilitación das persoas que poderán actuar como asesores e avaliadores e establece no seu punto 2, que as persoas habilitadas poderán actuar como persoal asesor e avaliador nas comisións de avaliación, e deberán ser nomeadas en cada convocatoria, polo que esta dirección xeral
Facer público o nomeamento dos asesores e das asesoras que participarán no proceso de acreditación de competencias disposto pola Orde do 14 de xaneiro de 2014 pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais, e a súa vinculación coas comisións de avaliación segundo figura no anexo desta resolución.
Santiago de Compostela, 20 de marzo de 2014
ORDE do 24 de marzo de 2014 pola que se declara de utilidade pública a Asociación Aliad-Ultreia inscrita no Rexistro Central de Asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/04/2014

Por iniciativa das correspondentes asociacións poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude da asociación, foi instruído o expediente de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e no mesmo consta a documentación e os informes previstos na citada norma.
De conformidade co informe favorable de declaración de utilidade pública emitido polo instrutor do expediente,
Declarar de utilidade pública a seguinte asociación: Asociación Aliad-Ultreia, inscrita no Rexistro Central de Asociacións co número 2010-14710-1.
Contra esta orde, que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e poderá interpoñer previamente recurso potestativo de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 24 de marzo de 2014
RESOLUCIÓN do 4 de abril de 2014 pola que se ordena a publicación do acordo do Consello da Xunta de Galicia do 3 de abril de 2014 polo que se aproba a modificación da relación de postos de traballo da Consellería de Medio Ambiente, Territorio e Infraestruturas.
Consellería de Facenda — III. Outras disposicións — 09/04/2014

A aprobación da modificación da relación de postos de traballo da Consellería de Medio Ambiente, Territorio e Infraestruturas xustifícase polas necesidade de adaptación da mesma á estrutura orgánica da Consellería.
En consecuencia, por proposta da Consellería de Medio Ambiente, Territorio e Infraestruturas, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 3 de abril de 2014, adoptou o seguinte
Primeiro. Apróbase a modificación da relación de postos de traballo da Consellería Medio Ambiente, Territorio e Infraestruturas, nos termos que se sinalan no anexo a este acordo.
Segundo. Ordénase a publicación da mesma no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 3 de abril de 2014, relativo a aprobación da modificación da relación de postos de traballo da Consellería de Medio Ambiente, Territorio e Infraestruturas, coa finalidade de cumprir dito acordo, de conformidade coa Orde da Consellería de Facenda de 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 4 de abril de 2014
CORRECCIÓN de erros. Orde do 14 de marzo de 2014 pola que se establecen as bases reguladoras para a concesión, en réxime de concorrencia competitiva, de axudas aos concellos de Galicia e ás súas entidades públicas, con personalidade xurídica propia, e agrupacións de concellos, para o apoio á extinción de incendios forestais, consistentes na cesión en propiedade de vehículos especialmente preparados para o exercicio desas funcións.
Consellería do Medio Rural e do Mar — III. Outras disposicións — 08/04/2014

Advertidos erros na orde publicada no Diario Oficial de Galicia nº 57, do 24 de marzo de 2014, cómpre facer a seguinte corrección:
Na páxina 12377, no artigo 5, punto 2, onde di: «6º. Maior puntuación na alínea d)» e «7º. Maior puntuación na alínea e)», debe dicir: «6º. Maior puntuación na alínea e)» e «7º. Maior puntuación na alínea f)».
RESOLUCIÓN do 2 de abril de 2014, da Dirección Xeral de Conservación da Natureza, pola que se veda a pesca en dous tramos da bacía do río Lagares, no concello de Vigo.
Consellería de Medio Ambiente, Territorio e Infraestruturas — III. Outras disposicións — 08/04/2014

Antecedentes.
Con data do 1 de abril de 2014, o Servizo Provincial de Conservación da Natureza de Pontevedra propón a veda de dous tramos da bacía do río Lagares, no concello de Vigo. A proposta fundaméntase no impacto causado por unha vertedura acontecida o pasado 23 de marzo, poucos días despois da apertura da tempada de pesca logo dunha veda de varios anos por causa dunha vertedura anterior.
Consideracións legais.
Esta dirección xeral é competente para a adopción de medidas excepcionais de conformidade co disposto no artigo 9 da Lei 7/1992, do 24 de xullo, de pesca fluvial e no artigo 48 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio).
Resolución.
De conformidade con todo o anterior, resolvo vedar a pesca nos seguintes tramos da conca do río Lagares, no concello de Vigo:
– Tramo do río Lagares comprendido entre a ponte da avenida de Madrid e a ponte da rúa dos Muíños, dunha lonxitude aproximada de 7,8 km.
– Tramo 3 do couto de pesca de Fragoso, no río Barxa, comprendido entre a ponte Babío e a desembocadura no río Lagares, dunha lonxitude aproximada de 3 km.
A veda manterase ata a entrada en vigor da normativa de pesca fluvial da tempada 2015.
Santiago de Compostela, 2 de abril de 2014
RESOLUCIÓN do 16 de xaneiro de 2014, da Secretaría Xeral de Medio Rural e Montes, pola que se lles dá publicidade ás axudas concedidas ao abeiro da Orde do 27 de maio de 2013 pola que se establecen as bases reguladoras das axudas en concorrencia competitiva para a implantación de servizos de asesoramento, xestión e substitución nas explotacións agrarias, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2013 (Diario Oficial de Galicia número 108, do 7 de xuño).
Consellería do Medio Rural e do Mar — III. Outras disposicións — 30/01/2014

Consonte o establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a Secretaría Xeral de Medio Rural e Montes, por delegación da conselleira,
Publicar no
Diario Oficial de Galicia
as axudas concedidas ao abeiro da Orde do 27 de maio de 2013 pola que se establecen as bases reguladoras das axudas en concorrencia competitiva para a implantación de servizos de asesoramento, xestión e substitución nas explotacións agrarias, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2013 (DOG número 108, do 7 de xuño), e que figuran como anexo desta resolución.
Estas axudas son financiadas polo Fondo Europeo Agrícola de Desenvolvemento Rural cunha porcentaxe do 75 %.
Santiago de Compostela, 16 de xaneiro de 2014
– Finalidade: implantación de servizos de asesoramento, xestión e substitución nas explotacións agrarias.
– Aplicación orzamentaria 2013 12 22 712B 772.0, proxecto 2007 00423.
RESOLUCIÓN do 13 de xaneiro de 2014, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 30/01/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Estudios Cacumen, de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora: Estudios Cacumen (José Ángel Castro Expósito).
3. Data: do 17 ao 20 de febreiro de 2014.
4. Lugar de celebración: estrada A Coruña-Carballo, km. 3,600, local 6 (Naves Raherce), 15142 Arteixo (A Coruña).
5. Número de prazas: máximo 20 alumnos.
6. Dirixido a persoal auxiliar dos servizos de aplicación de biocidas, non clasificados como moi tóxicos, e persoal de establecementos.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo o modelo do anexo I.
9. Programa.
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente, co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 13 de xaneiro de 2014
CORRECCIÓN de erros. Resolución do 24 de marzo de 2014 pola que se convoca o IV Curso superior de Administración electrónica.
Escola Galega de Administración Pública — III. Outras disposicións — 11/04/2014

Advertido erro na referida resolución, publicada no DOG núm. 67, do 7 de abril de 2014, cómpre facer a seguinte corrección:
Na páxina 15395, na base 12. Desenvolvemento, onde di: «O curso realizarase na Escola Galega de Administración Pública, rúa Madrid, 2-4, As Fontiñas, Santiago de Compostela; comezará en abril e finalizará en xullo», debe dicir: «O curso realizarase na Escola Galega de Administración Pública, rúa Madrid, 2-4, As Fontiñas, Santiago de Compostela; comezará en maio e finalizará en xullo».
CORRECCIÓN de erros. Orde do 28 de marzo de 2014 pola que se establecen as bases e se regula o procedemento de concesión, en réxime de concorrencia competitiva, de axudas á realización de proxectos piloto cofinanciadas nun 75 % co Fondo Europeo de Pesca (FEP), e se convocan axudas para o exercicio 2014.
Consellería do Medio Rural e do Mar — III. Outras disposicións — 11/04/2014

Advertido erro na Orde do 28 de marzo de 2014 pola que se establecen as bases e se regula o procedemento de concesión, en réxime de concorrencia competitiva, de axudas á realización de proxectos piloto cofinanciadas nun 75 % co Fondo Europeo de Pesca (FEP), e se convocan axudas para o exercicio 2014, publicada no Diario Oficial de Galicia número 69, do 9 de abril de 2014, procédese a realizar a seguinte rectificación:
Na páxina 15888, artigo 9, número 7, onde di: «...puntos 2.I, 2.II, 2.VI, 2.VII e 4.5.», debe dicir: «...puntos 2.I, 2.II, 2.VI, 2.VII e 6.5.».
ORDE do 18 de marzo de 2014 pola que se resolve a integración da Biblioteca Pública Municipal da Silva na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 11/04/2014

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia a Biblioteca Pública Municipal da Silva, do concello de Cerceda.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 18 de marzo de 2014
ORDE do 31 de decembro de 2013 pola que se modifica, no relativo ás anualidades, a Orde do 5 de xuño de 2013 pola que se convocan para o ano 2013, en réxime de concorrencia competitiva, axudas á realización de proxectos piloto cofinanciadas nun 75 % co Fondo Europeo de Pesca (FEP).
Consellería do Medio Rural e do Mar — III. Outras disposicións — 27/01/2014

A Consellería do Medio Rural e do Mar publicou a Orde do 5 de xuño de 2013 que convocaba para 2013 as axudas para a realización de proxectos piloto (DOG número 114, do 17 de xuño) en virtude do Regulamento (CE) nº 1198/2006 do Consello, do 27 de xullo, relativo ao Fondo Europeo de Pesca (FEP).
O artigo 2 da devandita orde establece o carácter plurianual destas axudas, de acordo co seguinte:
Anualidade 2013: 720.000 €.
Anualidade 2014: 1.700.000 €.
Anualidade 2015: 1.000.000 €.
Tendo en conta as especiais circunstancias que dificultaron a tramitación destas axudas e que a dotación actual das anualidades non se corresponde coa concesión das axudas prevista, cómpre reaxustar a dotación orzamentaria consignada inicialmente para a concesión das mencionadas axudas sen variar o importe total da orde.
Por todo isto, e de acordo co disposto no artigo 30.1º.3 do Estatuto de autonomía de Galicia, e en uso da competencia que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modifícase o artigo 2, punto 1, da Orde do 5 de xuño de 2013, de convocatoria de axudas para o ano 2013 para a realización de proxectos piloto, que queda redactado como segue:
1. Para o ano 2013 as axudas concederanse con cargo á aplicación orzamentaria 12.30.723A.780.2 da Lei de orzamentos xerais da Comunidade Autónoma de Galicia para ese ano, cun importe máximo de 3.420.000 euros, distribuídos nas seguintes anualidades:
Anualidade 2013: 342.000 €.
Anualidade 2014: 1.900.000 €.
Anualidade 2015: 1.178.000 €.
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 31 de decembro de 2013
RESOLUCIÓN do 8 de xaneiro de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 27/01/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma, a homologación dos ditos cursos e, no seu artigo 9, a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Estudios Cacumen, de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Estudios Cacumen (José Ángel Castro Expósito).
3. Data:
Os días 7, 8, 14 e 15 de febreiro de 2014.
4. Lugar de realización:
Cacumen, rúa Tui, nº 24, baixo, 27004 Lugo.
5. Número de prazas:
Máximo 20 alumnos.
6. Dirixido a:
Persoal auxiliar dos servizos de aplicación de biocidas, non clasificados como moi tóxicos, e persoal de establecementos.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 8 de xaneiro de 2014
ORDE do 14 de xaneiro de 2014 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Cultura, Educación e Ordenación Universitaria — III. Outras disposicións — 27/01/2014

A Consellería de Cultura, Educación e Ordenación Universitaria, por Orde do 12 de novembro de 2013, DOG do 18 de novembro, estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2013 e o 30 de xuño de 2014.
Unha vez rematado o procedemento previo á concesión das axudas establecido na convocatoria, cómpre facer pública a relación definitiva de centros beneficiarios destas axudas e dos centros non beneficiarios das ayudas, de acordo co establecido no artigo 11 da devandita orde,
Primeiro. Publicar a listaxe dos centros beneficiarios das axudas coa cantidade asignada a cada centro e os centros que non acadan a axuda, figurando ambas no anexo.
Segundo. Contra esta orde, os interesados poderán interpoñer potestativo de reposición ante esta consellería, no prazo dun mes contado a partir do día seguinte ao da publicación no Diario Oficial de Galicia, de acordo co disposto cos artigos 107.1, 116 e 117 da Lei 30/1992, do 26 de novembro, de réxime xurídico das administracións publicas e do procedemento administrativo común ou, directamente, recurso contencioso-administrativo no prazo de dous meses, ante o Tribunal Superior de Xustiza de Galicia conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de xaneiro de 2014
• Centros que acadan a axuda:
• Centros que non acadan a axuda:
RESOLUCIÓN do 16 de xaneiro de 2014, da Dirección Xeral de Educación, Formación Profesional e Innovación Educativa, pola que se fai pública a relación de beneficiarios de reintegros individuais de gastos por asistencia a actividades de formación do profesorado non universitario durante o ano 2013.
Consellería de Cultura, Educación e Ordenación Universitaria — III. Outras disposicións — 27/01/2014

Por Orde do 15 de xullo de 2013 (DOG do 26 de xullo), regúlase o procedemento para o reintegro individual de gastos por asistencia a actividades de formación do profesorado non universitario durante o ano 2013.
O punto noveno establece que unha vez concedida a totalidade de reintegros, publicarase no Diario Oficial de Galicia a relación dos profesores beneficiarios deles.
En virtude do exposto anteriormente,
Único. Dar publicidade á relación de beneficiarios que figuran no anexo.
Santiago de Compostela, 16 de xaneiro de 2014
ORDE do 9 de maio de 2014 pola que se modifica a composición do Consello Social da Universidade de Vigo.
Consellería de Cultura, Educación e Ordenación Universitaria — II. Autoridades e persoal — 22/05/2014

Mediante Orde do 18 de setembro de 2012 (DOG do 27 de setembro), fíxose pública a composición dos consellos sociais das universidades de Santiago de Compostela, A Coruña e Vigo.
A Lei 6/2013, do 13 de xuño, do sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do Consello Social o reitor/a da universidade, o secretario/a xeral e o/a xerente da universidade. A duración do mandato dos membros do Consello Social sinalados neste punto será establecida polos estatutos da universidade.
A condición de persoa membro do Consello Social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
Con data do 8 de maio de 2014, o presidente do Consello Social da Universidade de Vigo, comunica o Acordo do reitor, do 29 de abril de 2014, polo que se nomea a Gloria María Pena Uris secretaria xeral da dita universidade en substitución de Inmaculada Valeije Álvarez.
O artigo 77.4 da Lei 6/2013, do 13 de xuño, establece que os acordos de designación de membros do Consello Social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo 1
Nomear como membro nato do Consello Social da Universidade de Vigo a Gloria María Pena Uris, secretaria xeral da Universidade de Vigo, en substitución de Inmaculada Valeije Álvarez.
Disposición derradeira
Esta orde entrará en vigor o mesmo día ao da súa publicación no
Diario Oficial de Galicia
.
Santiago de Compostela, 9 de maio de 2014
RESOLUCIÓN do 5 de maio de 2014 pola que se dispón o cesamento e o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 14/05/2014

O Decreto 149/2012, do 5 de xullo, polo que se regula o Consello do Turismo de Galicia, establece no seu artigo 5 o procedemento de nomeamento dos/das seus/súas membros, e dispón no seu parágrafo 1 que os/as membros serán nomeados e cesados pola persoa titular do órgano superior da Administración autonómica competente en materia de turismo, por proposta das diferentes organizacións e entidades representadas. O parágrafo 2 do citado artigo establece que se algún/algunha membro perde a condición de representatividade pola organización que o/a elixiu, esta deberá comunicarlle, no prazo máximo dun mes, á Administración turística autonómica, o/a novo/a vogal proposto/a para a súa representación.
O 18 de febreiro de 2013 constituíuse a Axencia Turismo de Galicia, coa sesión constitutiva do seu consello reitor, que asume desde a súa constitución as competencias atribuídas á Secretaría Xeral para o Turismo, de conformidade co disposto na disposición adicional primeira do Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos.
Polo exposto, en exercicio das facultades que teño conferidas,
Primeiro. Que cese como membro titular do Pleno do Consello do Turismo de Galicia José Luis López González.
Segundo. Nomear membro titular do Pleno do Consello do Turismo de Galicia, ao abeiro do disposto no artigo 3.1.c) parágrafo 7, a Jesús Francisco Ares Vázquez.
Santiago de Compostela, 5 de maio de 2014
RESOLUCIÓN do 7 de maio de 2014, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2014.
Consellería de Sanidade — III. Outras disposicións — 16/05/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de xaneiro, febreiro, marzo e abril do ano 2014, que se incorpora como anexo a esta resolución.
Santiago de Compostela, 7 de maio de 2014
ORDE do 5 de maio de 2014 pola que se nomean vogais do Xurado de Expropiación de Galicia.
Consellería de Medio Ambiente, Territorio e Infraestruturas — II. Autoridades e persoal — 12/05/2014

A Lei 9/2002, do 30 de decembro, de ordenación urbanística e protección do medio rural de Galicia, prevé, no seu artigo 232, modificado pola Lei 15/2004, do 29 de decembro, a creación do Xurado de Expropiación de Galicia como órgano colexiado permanente da nosa comunidade autónoma especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial.
O dito precepto dispón, entre outros aspectos, a composición dese xurado, que se desenvolve mediante o Regulamento de organización e funcionamento do Xurado de Expropiación de Galicia, aprobado mediante Decreto 223/2005, do 16 de xuño.
O artigo 4 deste regulamento establece, nas letras c), d), e) e f) do seu parágrafo 2º, respecto da composición do xurado, que distintos organismos, entidades e colexios profesionais proporán, cada un deles, un representante que actuará como vogal titular. Así mesmo, prevese a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
Todos eles serán nomeados polo conselleiro competente en materia de urbanismo e ordenación do territorio. O mandato destes vogais será de catro anos, renovables por períodos de igual duración, que comezará a computarse desde o día seguinte ao da publicación do nomeamento no Diario Oficial de Galicia, podendo ser, se é o caso, substituído.
En virtude da Orde do 21 de abril de 2010 pola que se nomean vogais do Xurado de Expropiación de Galicia (publicada no DOG do día 29 de abril), realizouse o nomeamento de vogais, titulares e suplentes, en representación de varios destes organismos e entidades. Esgotada a vixencia do seu mandato e despois de realizar os trámites formais de solicitude de designación aos organismos e entidades sinaladas no anteriormente mencionado artigo 4 que lles corresponde por tempo de mandato, parte deles achegaron a súa proposta.
Por todo iso,
Artigo único. Noméanse as persoas que se relacionan no anexo como vogais do Xurado de Expropiación de Galicia.
Santiago de Compostela, 5 de maio de 2014
RESOLUCIÓN do 14 de maio de 2014, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos por esta consellería no primeiro cuadrimestre do ano 2014.
Consellería de Economía e Industria — III. Outras disposicións — 21/05/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (Diario Oficial de Galicia número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de xaneiro, febreiro, marzo e abril do ano 2014, que se incorpora como anexo a esta resolución.
Santiago de Compostela, 14 de maio de 2014
CORRECCIÓN de erros. Resolución do 14 de abril de 2014 pola que, en colaboración coa Escola Galega de Administración Pública (EGAP), se convoca un curso sobre aplicacións informáticas para bases de datos relacionais (Microsoft Access 2010), cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia.
Academia Galega de Seguridade Pública — III. Outras disposicións — 14/05/2014

Advertido erro na Resolución do 14 de abril de 2014 pola que, en colaboración coa Escola Galega de Administración Pública (EGAP), se convoca un curso sobre aplicacións informáticas para bases de datos relacionais (Microsoft Access 2010), cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia, publicada no Diario Oficial de Galicia número 81, do 29 de abril, cómpre facer a seguinte corrección:
Na páxina 19466, onde di: «4. Desenvolvemento da actividade. Ambas as dúas edicións do curso desenvolveranse do seguinte xeito:»; debe dicir: «4. Desenvolvemento da actividade. O curso desenvolverase do seguinte xeito:».
CORRECCIÓN de erros. Resolución do 14 de abril de 2014 pola que, en colaboración coa Escola Galega de Administración Pública (EGAP), se convoca un curso sobre aplicacións informáticas de follas de cálculo (Microsoft Excel 2010), cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia.
Academia Galega de Seguridade Pública — III. Outras disposicións — 14/05/2014

Advertido erro na Resolución do 14 de abril de 2014 pola que, en colaboración coa Escola Galega de Administración Pública (EGAP), se convoca un curso sobre aplicacións informáticas de follas de cálculo (Microsoft Excel 2010), cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia, publicada no Diario Oficial de Galicia número 81, do 29 de abril, cómpre facer a seguinte corrección:
Na páxina 19479, onde di: «4. Desenvolvemento da actividade. As tres edicións do curso desenvolveranse do seguinte xeito:»; debe dicir: «4. Desenvolvemento da actividade.
O curso desenvolverase do seguinte xeito:».
CORRECCIÓN de erros. Resolución do 14 de abril de 2014 pola que, en colaboración coa Escola Galega de Administración Pública (EGAP), se convoca un curso sobre aplicacións informáticas de tratamento de textos (Microsoft Word 2010), cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia.
Academia Galega de Seguridade Pública — III. Outras disposicións — 14/05/2014

Advertido erro na Resolución do 14 de abril de 2014 pola que, en colaboración coa Escola Galega de Administración Pública (EGAP), se convoca un curso sobre aplicacións informáticas de tratamento de textos (Microsoft Word 2010), cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia, publicada no Diario Oficial de Galicia número 81, do 29 de abril, cómpre facer a seguinte corrección:
Na páxina 19459, onde di: «4. Desenvolvemento da actividade. As tres edicións do curso desenvolveranse do seguinte xeito:»; debe dicir: «4. Desenvolvemento da actividade.
As dúas edicións do curso desenvolveranse do seguinte xeito:».
CORRECCIÓN de erros. Resolución do 14 de abril de 2014 pola que, en colaboración coa Escola Galega de Administración Pública (EGAP), se convoca un curso sobre aplicacións informáticas para presentacións gráficas de información (Microsoft Powerpoint 2010), cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia.
Academia Galega de Seguridade Pública — III. Outras disposicións — 14/05/2014

Advertido erro na Resolución do 14 de abril de 2014 pola que, en colaboración coa Escola Galega de Administración Pública (EGAP), se convoca un curso sobre aplicacións informáticas para presentacións gráficas de información (Microsoft Powerpoint 2010), cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia, publicada no Diario Oficial de Galicia número 81, do 29 de abril, cómpre facer a seguinte corrección:
Na páxina 19452, onde di: «4. Desenvolvemento da actividade. Ambas as dúas edicións do curso desenvolveranse do seguinte xeito:»; debe dicir: «4. Desenvolvemento da actividade. O curso desenvolverase do seguinte xeito:».
RESOLUCIÓN do 28 de abril de 2014, da Secretaría Xeral Técnica da Consellería de Medio Ambiente,Territorio e Infraestruturas, pola que se dá publicidade a unha encomenda de xestión á empresa Tecnoloxías e Servizos Agrarios (Tragsatec) subscrita no exercicio 2014, cofinanciada polo Fondo Europeo de Desenvolvemento Rexional, nun máximo dun 80 %, no marco do programa operativo Feder Galicia 2007-2013.
Consellería de Medio Ambiente, Territorio e Infraestruturas — III. Outras disposicións — 14/05/2014

1. Encomenda de xestión relativa ao servizo técnico cualificado para a predición do clima, o seguimento do estado ecolóxico das augas, o cambio climático e o control da calidade do aire, confinanciada polo Fondo Europeo de Desenvolvemento Rexional nun máximo dun 80 % no marco do programa operativo Feder Galicia 2007-2013. Temas prioritarios: 3.47-Calidade do aire; 3.48-Prevención e control integrados da contaminación e 3.53-Prevención de riscos.
Actividade. Apoio técnico cualificado á parte das funcións desenvolvidas pola Subdirección Xeral de Meteoroloxía e Investigación, principalmente na predición e difusión meteorolóxica, no seguimento do estado ecolóxico das augas e no control da calidade do aire, mediante o desenvolvemento das actuacións descritas no texto da encomenda.
Natureza e alcance da xestión encomendada. Esta encomenda ten natureza intersubxectiva, ao ter Tragsatec a consideración de medio instrumental da Administración segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
Prazo de vixencia. O período de execución comeza o 2 de xaneiro de 2014 e rematará o 31 de decembro de 2014.
Modalidade de financiamento. Esta encomenda finánciase nun máximo dun 80 % a través do Fondo Europeo de Desenvolvemento Rexional e encádrase nos temas prioritarios: 33.47-Calidade do aire; 3.48-Prevención e control integrados da contaminación e 3.53-Prevención de riscos.
Santiago de Compostela, 28 de abril de 2014
RESOLUCIÓN do 5 de maio de 2014, da Secretaría Xeral para o Deporte, pola que se dá publicidade aos convenios de colaboración subscritos coas federacións deportivas galegas e a Fundación Náutico-Deportiva Rías do Sur durante o primeiro cuadrimestre de 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/05/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación de convenios de colaboración subscritos pola Secretaría Xeral para o Deporte coas federacións deportivas galegas e a Fundación Náutico-Deportiva Rías do Sur durante o primeiro cuadrimestre de 2014 e que se incorpora como anexo a esta resolución.
Santiago de Compostela, 5 de maio de 2014
CORRECCIÓN de erros. Orde do 18 de febreiro de 2014 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2014.
Consellería do Medio Rural e do Mar — III. Outras disposicións — 04/04/2014

Advertidos erros na Orde do 18 de febreiro de 2014 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2014, publicada no Diario Oficial de Galicia núm. 37, do 24 de febreiro de 2014, cómpre facer as seguintes correccións no anexo 10 publicado na páxina 7810:
1. Engádense as seguintes zonas de concentración:
2. Suprímese a seguinte zona de concentración:
CORRECCIÓN de erros. Orde do 26 de marzo de 2014 pola que se adopta decisión favorable en relación coa solicitude de rexistro da modificación do prego de condicións da indicación xeográfica protexida Queso Tetilla/Queixo Tetilla.
Consellería do Medio Rural e do Mar — III. Outras disposicións — 04/04/2014

Advertido erro na citada orde, publicada no
Diario Oficial de Galicia
número 63, do martes 1 de abril de 2014, cómpre efectuar a seguinte corrección:
No título da orde onde di: «Orde do 26 de marzo de 2014 pola que se adopta decisión favorable en relación coa solicitude de rexistro da modificación do prego de condicións da indicación xeográfica protexida «Queso Tetilla/Queixo Tetilla», debe dicir: «Orde do 26 de marzo de 2014 pola que se adopta decisión favorable en relación coa solicitude de rexistro da modificación do prego de condicións da denominación de orixe protexida «Queso Tetilla/Queixo Tetilla».
RESOLUCIÓN do 19 de marzo de 2014, da Secretaría Xeral de Cultura, pola que se inscribe a Asociación de Amigos do Camiño Portugués en Ames e Teo no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 04/04/2014

Feitos.
A Asociación de Amigos do Camiño Portugués en Ames e Teo, con domicilio social na rúa Figueiras, 6, Milladoiro (Ames), representada por Jesús Fernández Gómez, solicitou ser inscrita no Rexistro de Entidades de Promoción do Camiño de Santiago o día 12 de marzo de 2014.
A solicitude foi presentada segundo o modelo inserido como anexo I do Decreto 45/2001 de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
– Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
– Decreto 45/2001, do 1 de febrero, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 19 de marzo de 2014 sobre a solicitude no cal se constata que a Asociación de Amigos do Camiño Portugués en Ames e Teo persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febrero. Polo anterior,
Que a Asociación de Amigos do Camiño Portugués en Ames e Teo quede inscrita no Rexistro de Entidades de Promoción do Camiño de Santiago co número 203.
Santiago de Compostela, 19 de marzo de 2014